Osnovna škola

“Vladimir Nazor” Đakovo

Klasa: 003-06/16-01/005

Urbroj: 2121-15-16-1

U Đakovu, 16. rujna 2016.

# Z A P I S N I K

sa 32. sjednice Školskog odbora održane 16. 9. 2016. godine s početkom u 13.10 sati u prostoriji ravnatelja Škole.

Nazočni: Sanja Vidović, Anita Mišković, Tomislav Češnik i Tomislav Drmić,– članovi, te Andrija Šušak – ravnatelj škole

Nedostaju: Ladislav Ladić, Mladen Peradić i Monika Pančić Simić – opravdali izostanak

Zapisničar: Petar Erceg

 Predsjednik Školskog odbora pozdravlja nazočne i predlaže sljedeći

 **d n e v n i r e d :**

1. **Donošenje prethodne suglasnosti za zasnivanje radnog odnosa za radno mjesto:**

* ***Učitelja – njemačkog i engleskog jezika - 1 izvršitelj na određeno vrijeme – 17 sati tjedno***
* ***Učitelja - defektologa – 1 izvršitelj na određeno vrijeme***
1. **Izvještaj o radu škole u školskoj godini 2015./2016.**
2. **Razno**

**Ad. 1.** Za radno mjesto učitelja engleskog i njemačkog jezika, na određeno vrijeme u nepunom radnom vremenu – 17 sati tjedno, ravnatelj je zatražio prethodnu suglasnost za Jelenu Slijepčević

Nakon glasovanja Školski odbor jednoglasno donosi

**ODLUKU: “ Daje se prethodna suglasnost za Jelenu Slijepčević za zasnivanje radnog odnosa na radnom mjestu učitelja engleskog i njemačkog jezika na određeno vrijeme s nepunim radnim vremenom – 17 sati tjedno.**

Za radno mjesto učitelja - defektologa, na određeno vrijeme u punom radnom vremenu – 40 sati tjedno, ravnatelj je zatražio prethodnu suglasnost za Lovorku Menalo Vukadin.

Nakon glasovanja Školski odbor jednoglasno donosi

**ODLUKU: “ Daje se prethodna suglasnost za Lovorku Menalo Vukadin za zasnivanje radnog odnosa na radnom mjestu učitelja - defektologa na određeno vrijeme s punim radnim vremenom – 40 sati tjedno.**

**Ad. 2.** Pod ovom točkom dnevnog reda ravnatelj je između ostaloga naglasio da je Školska godina 2015./2016. počela je 1. rujna 2015., a završila je 31. kolovoza 2016. godine. Ostvarena su 223 radna dana.

Nastavna je godina počela 7. rujna 2015., a završila je 10. lipnja 2016. godine. Ostvareno je 175 - 177 nastavnih dana (ovisno o sudjelovanju učitelja u štrajku prosvjetnih radnika te boravku u Školi u prirodi u Orahovici). U svim je nastavnim predmetima ostvarena satnica prema Nastavnom planu i programu. Planirana satnica dopunske, dodatne i izborne nastavi te izvannastavnih aktivnosti u cijelosti je ostvarena.

 Nastava je bila stručno zastupljena u svim nastavnim predmetima. U školi je radilo 56 učitelja – 16 učitelja razredne, 31 učitelja predmetne nastave i 9 učitelja defektologa. Stručno-razvojna služba škole radila je u sastavu pedagoginja, psihologinja, defektologinja i knjižničarka. Svaki član stručno- razvojne službe realizirao je svoj plan i program od 1784 radnih sati.

 Analizirajući svoju nastavu u ovoj nastavnoj godini učitelji su istaknuli uvođenje novina u svoj rad: korištenja interneta i različitih web alata u pripremanju i realiziranju nastave, korištenje e-udžbenika, audiovizualnih sredstava i multimedije u nastavi, nastava je bila više istraživačka i projektna s puno više izvanučioničkih aktivnosti i bila je više povezivana sa svakodnevnim životom, koristili su se različiti sociološki oblici rada u svrhu poboljšanja socijalnih i komunikacijskih vještina učenika, uvedeno je puno više samostalnog rada učenika s ciljem razvijanja kreativnosti, kritičnosti, kompetencije učiti kako učiti i vještina samovrednovanja vlastitog i tuđeg rada, puno više se koristila igra prilikom učenja (razredna nastava), učenici su u nastavi mogli biti učitelji te samostalno pripremati i realizirati nastavni sat ili dio sata, učenici su mogli biti demonstratori na nastavi (u nastavi kemije), više pažnje se posvećivalo prilagođavanju i individualiziranju nastavnih sadržaja i zadataka učenicima s teškoćama u razvoju i učenju, koristile su se suvremen metode rada koje su poticale učenike na aktivnost u nastavi i na samostalni rad kod kuće.

Učitelji su na kraju nastavne godine procijenili kvalitetu svog nastavnog rada ocjenama od 1 do 10.

Godišnji plan i program rada škole i Školski kurikulum ostvareni su u potpunosti.

Izvješće o radu je sastavni dio ovoga zapisnika

Ad. 3. Pod ovom točkom dnevnog reda ravnatelj je upoznao članove Školskog odbora sa aktivnostima koje su u tijeku te naglasio da su u tijeku radovi na zgradi PŠ Đakovački Pisak, u tijeku je i bojanje ograde u MŠ a mreže koje su bile uvađane preko školskih praznika su provedene i proradile.

Sjednica je završena u 13,50 sati.

**Zapisničar: Predsjednica:**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

Petar Erceg Sanja Vidović